钦定古今图书集成/理学汇编/学行典/第007卷 > 周子通书 > 《理性命》
## 钦定古今图书集成/理学汇编/学行典/第007卷 > 周子通书 > 《理性命》

厥彰厥微，匪灵弗莹

〈注〉“阳明阴晦”，非人心太极之至灵，孰能明之？

刚善刚恶，柔亦如之，中焉止矣。

即五行之理也

“二气五行，化生万物。五殊二实，二本则一。”是万为一，
一实万分，万一各正，小大有定。

“自其末以缘本” ，则五行之异，本二气之实；二气之实，又本一理之极，是合万物而言之，为一“太极” 而已也。“自其本而之末” ，则一理之实，而万物分之以为体，故万物之中，各有一“太极” 也。